മരക്കാര് തീയേറ്ററിലേക്കില്ല ഒടിടിയില് തന്നെ റിലീസ് ചെയ്യും കൊച്ചി: സിനിമാ പ്രേമികള് ആവേശത്തോടെ കാത്തിരിക്കുന്ന മരക്കാര് അറബിക്കടലിന്റെ സിംഹം ഒടിടി റിലീസ് ആയിരിക്കുമെന്ന് ഫിലിം ചേംബര്. തീയേറ്റര് ഉടമകളുമായി നടത്തിയ ചര്ച്ചയില് ധാരണയില് എത്താനായില്ലെന്നും ചര്ച്ചകള് വിഫലമായെന്നും ചേംബര് പ്രസിഡന്റ് ജി സുരേഷ് കുമാര് വ്യക്തമാക്കി. മരക്കാര് റിലീസുമായി ബന്ധപ്പെട്ട തര്ക്ക പരിഹാരത്തിന് മന്ത്രി സജി ചെറിയാന് വിളിച്ച യോഗം മാറ്റിവെച്ചിരുന്നു. ഫിലിം ചേംബര് പ്രതിനിധികളും നിര്മ്മാതാവ് ആന്റണി പെരുമ്ബാവൂരും തമ്മിലുള്ള ചര്ച്ച പരാജയപ്പെട്ട സാഹചര്യത്തിലായിരുന്നു മന്ത്രിയുടെ ഇടപെടല്. തീയേറ്ററുകളില് ചിത്രം പ്രദര്ശിപ്പിക്കുന്നതിനെ സംബന്ധിച്ച് ആന്റണി പെരുമ്ബാവൂര് മുന്നോട്ടുവച്ച വ്യവസ്ഥകള് തീയേറ്ററുടമകള് അംഗീകരിച്ചില്ല.